Confederación Nacional del Trabajo

A **Confederación Nacional del Trabajo** (**CNT**, en aragonés *Confederación Nacional d'o Treballo*) ye una confederación espanyola de sindicatos afiliatos a la Asociación Internacional d'os Treballadors (AIT). Tamién se conoixe a vegadas como **CNT-FAI** referindo-se a la suya relación con iste zaguer grupo. Historicament, a CNT ye afiliata a la Federación Anarquista Ibérica (*FAI*, en aragonés *Federación Anarquista Iberica*). En iste ambito se conoixe como **CNT-FAI**.

Mientres a suya historia ha tenito un important papel en o movimiento sindical espanyol. Establita en 1910 en Barcelona a partir de grupos d'o sindicato *Solidaridad Obrera* contrebuyó a espandir o papel de l'anarquismo en Espanya, que naixe con a creyación d'a *Federación de Trabajadores de la Región Espanyola*, organización succesora d'a sección espanyola de l'AIT.

Atamas de que mientres muitas decadas a organización estió ilegal en Espanya, hue a CNT contina fendo parti d'o movimiento obrero espanyol, mas que mas en a esfensa de l'autochestión d'os treballadors, o federalismo y l'refirme mutuo.

## Organización y funcionamiento
### Afillatura
Cualsiquier treballador u estudiant puet afillar-se a la CNT, fueras de miembros d'os cuerpos de policía, exercito y atras fuerzas de represión, ni empresarios u atros espleitadors. No ye menester tener denguna ideolochía concreta ta estar miembro. Os miembros d'a CNT pueden perteneixer tamién a un partiu politico, manimenos si tienen un cargo en o partiu politico no pueden tener tamién a la vegada un cargo en o sindicato. Ista ye una mida que se prene ta evitar que a CNT pueda estar manipoliata por bella organización politica.

### Obchectivos
Como organización sindical, seguntes os suyos estatutos, os obchectivos d'a CNT son "desarrollar o sentito d'a solidaridat entre os treballadors" con l'asperanza d'amillorar as suyas condicions en o sistema social actual, y parar-los ta a suya futura emancipación; practicar l'aduya mutua entre os diferents colectivos que fan parti d'a CNT, y mantener relacions con atros grupos afins, con l'asperanza de que plegue a emancipación d'a clase treballadora. A CNT amás tamién s'embreca en afers dillá d'a clase treballadora, deseyando una transformación radical d'a sociedat a traviés d'un sindicalismo revolucionario. Ta conseguir o suyo obchectivo d'una revolución social, a organización ha esbozato un sistema socio-economico a traviés d'o concepto confederal d'anarcocomunismo, una serie d'ideyas chenerals proposatas ta a organización d'una sociedat anarquista. A CNT s'inspira en as ideyas anarquistas, pero tamién s'identifica con as luitas d'os diferents movimientos socials. Ye una organización internacionalista, pero refirma o dreito d'autodeterminación d'os pueblos y a suya sobiranía sobre os estaus.

### Estructura
A estructura organizativa d'a CNT se basa en una democracia dreita.

#### Sindicato industrial y d'oficios variatos

Os sindicatos industrials (tamién a begatas ditos "sindicatos de branca") forma la base d'a estructura d'a CNT. Cada sindicato industrial agrupa treballadors de diferents oficios adintro d'una industria. Cuan bi ha menos de 25 personas treballando en una empresa en particular, se forma un sindicato d'oficios variatos con toz os diferents puestos ta ixa industria en cuentas de multiples sindicatos industrials. Iste tipo de sindicatos d'oficios variatos incluyen treballadors de diferents oficios y industrias, y requieren un minimo de cinco personas. Si no se plega a iste numero, cuatre u menos treballadors pueden formar un grupo confederal. Debito a la chicota grandaria d'a CNT, a mayoría d'os suyos sindicatos son sindicatos d'oficios variatos.

O poder de decisión d'a industria y d'os diferents sindicatos d'oficios variatos residen en l'asemblea sindical: as decisions son presas por toz os treballadors d'ixe sindicato a traviés d'un sistema de democracia dreita y un consenso. Istas asembleas pueden tractar cualsiquier tipo de cuestión, ya sía "local, provincial, rechional, nacional u internacional".

##### Sindicatos de sección
Os sindicatos de sección son unions de sindicatos de treballadors que treballan en o mesmo centro de treballo u chicot negocio. L'asemblea d'o sindicato de sección esliche una delegación ta ixe sindicato de sección, que a sobén rota y en a que se representan as opinions d'os miembros d'o sindicato atamas de que no bi ha dengún organismo de presa de decisions.

##### Comités y secretariatos
L'asemblea esliche un comité ta fer a fayenas de rutina u afers administrativos que no amenistan d'a descusión de toz os miembros; o comité no tien poder ta prener decisions. Os comités pueden organizar-sen éls mesmos a traviés de diferents departamentos, incluyindo propaganda, cultura y archivos; prensa y información; tresorería y afers economicos; secretaría churidica y advogacía ta presos; acción sindical; acción social y secretariato cheneral. O numero de secretariatos puet variar a vegadas chuntando-se dos en una sola si ye menester. As delegacions d'as seccions sindicals d'as empresas d'a branca tamién fan parti d'a comisión.

#### Federacions y confederacions
A diferencia d'atras organizacions que tienen una estructura d'alto enta abaixo, a CNT s'organiza seguntes o prencipio anarquista, d'abaixo enta alto, a travies de diferents rans de confederacions seguindo asinas o prencipio federativo. A razón de trigar ista estructura ye que se mira d'evitar que os comités sían de tot homochenios y que s'haigan de desarrollar en éls politicas u programas. D'atra man tamién se mira de minimizar o poder d'as personas individuals que puedan tener mayor actividat en a organización.

##### Federacions locals y comarcals
Os diferents sindicatos industrials y d'oficios bariatos d'un mesmo municipio constituyen una federación local de sindicatos que son cordinatos a traviés d'un comité local que tien as mesmas caracteristicas y poder que os comités sindicals. O comité local ye esleito por una asemblea plenaria a la que cada sindicato industrial y d'oficios variatos puet ninviar delegacions con alcuerdos escritos previament adoptatos en as suyas asembleas. Ya que a CNT tien un numero chicot de miembros, nomás existen actualment federacions locals en Granada y Sevilla. A la vegada, os sindicatos de municipios vecins pueden agrupar-sen en federacions comarcals.

##### Confederacions rechionals

As federacions rechionals son a unión de cuantos sindicatos d'una mesma zona cheografica d'orden rechional. Bi ha un comité rechional con o suyo secretario cheneral y resta de secretarías en un plen rechional de sindicatos en o que as diferents federacions locals ninvían delegacions con alcuerdos por escrito feitos antis en asemblea.

A división rechional d'a CNT ha tenito bel cambio a traviés d'o tiempo. A división actual ye a siguient:

La CNT tamién tien una rechional exterior con presencia en París, Tolosa y Montpeller (Francia).

## Historia

A *Confederación Nacional del Trabajo* fue establita en a ciudat catalana de Barcelona en 1910 por grupos d'ideolochía anarquista vinclatos a *[[Solidaridad Obrera (sindicato)|Solidaridad Obrera]]*, un sindicato que dica ixe inte teneba caracter nomás que rechional, limitato a Catalunya, y que s'heba establiu en 1907. A ideya d'os suyos fundadors yera a de replegar a toz os treballadors que no feban parte d'o sindicalismo socialista, representato por a *[[Unión General de Trabajadores]]*, sindicato que se consideraba que teneba excesivos vinclos politicos con o Partido Socialista Obrero Español, qui en ixe inte yera coaligato con a burchesía progresista d'ideolochía liberal-republicana.

En istas primeras anyadas a CNT arreplegó a la mayor parte d'o anarquismo espanyol, destacando por a suya presencia en cuantas zonas territorials d'o país (incluindo-ie un important presencia en Zaragoza y atros puestos d'Aragón. Encara que a vegatas fació alcuerdos con o sindicalismo socialista, en os grans momentos de luita sindical (como en 1917), a sobén no treballaba coordinadament con iste. En rematar a Primera Guerra Mundial, en a cual Espanya estió un país neutral, a situación social espanyola se complicó, rematando por establir-se una ditadura militar, dirichita por Miguel Primo de Rivera, a dita *[[Dictadura de Primo de Rivera]]*, con una guerra ubierta en as carreras de Barcelona dirichita por o Gubernador Civil de Barcelona, Severiano Martínez Anido, contra o sindicalismo anarquista, con asesinatos de dirichents destacatos u mesmo de simples militants d'o sindicato, aplicando a dita *[[Lei de fugas]]*. En ixe inte, bels grupos *cenetistas* u anarquistas se convertioron en partidarios d'a dita *[[acción directa]]* contra a patronal y contra o pistolerismo d'os *[[sindicatos libres]]* establius por a patronal.

En plegar en o país a Segunda Republica, o sindicalismo anarquista deciba que le yera indiferent o rechimen politico d'o país, encara que os militants de base votoron en cuantas ocasions por os partius d'ezquierda. Sindembargo, es bels momentos (y no nomás mientres Gubiernos de dreita) a CNT se convertió en un sindicato ilegal.

## Simbolos y cultura

A CNT, debito a o suyo intrés de conseguir una transformación radical d'a sociedat, ha mirato de que a cultura y o conoiximiento sían accesibles ta toz os treballadors, una fayena que ha puesto desarrollar gracias a o refirme d'os ateneus libertarios. A "Escuela de militants Anarquistas" estió una institución que, por meyo de l'anarquismo pedagochico, miraba d'asegurar que *"grupos d'adolescents podesen adquirir o conoiximiento y responsabilidat personal esencial ta treballar en colectivos como animadors y contables"*. A traviés d'a fundación Anselmo Lorenzo, a CNT chestiona o suyo patrimonio cultural, editando libros, y organizando conferencias y charradas. Tamién, bellas seccions d'a CNT refirman y promocionan l'uso d'o esperanto.

A bandera d'a CNT ye a tradicional bandera de l'anarcosindicalismo, que chunta en diagonal, como negación d'o nacionalismo y refirmación d'o internacionalismo, a color roya d'o sindicalismo con a blanca de l'anarquismo

L'himno d'a CNT ye *[[A las barricadas]]*, composata por o poeta polaco Wacław Święcicki en 1883. A la obra orichinal de Święcicki, dita *Warschawjanka*, se l'adhibioron as parolas en castellano, obra de Valeriano Orobón Fernández y se publico con bels apanyos musicals ta coro mixto por Ángel Miret en l'anyo 1933.

 
Himno d'a Confederación Nacional del Trabajo

## Referencias

## Se veiga tamién
* Anarquismo
* Anarcosindicalismo

## Vinclos externos